COVID-19 is a big pharma fraud and a treatment has existed for years now (stem cell therapy).
26 აპრილს კრემლისტურმა გამოცემა New Front-მა\xa0 გამოაქვეყნა სტატია, სათაურით: “დიდი აფიორის ვერსია\xa0 თეორიულად დასაშვებია - ანტიდოტი თავიდანვე არსებობდა?! “\xa0 აღნიშნული სტატია ასევე გაავრცელა გამოცემა “ საქართველოს და მსოფლიო” ფეისბუქის გვერდმაც., , , , მასალის ავტორი ბლოგერი კონსტანტინე ჩიკვილაძეა, რომელიც ამავდროულად “საქართველო და მსოფლიოს” სტატიების ავტორი და ფეისბუქის გვერდის ადმინისტრატორიცაა. ნიუსფრონტი ინფორმაციას\xa0 christiandaily-ის სტატიაზე \xa0დაყრდნობით ავრცელებს. სტატიის მიხედვით, ისრაელში შექმნეს 100% შედეგის მქონე\xa0 covid-19-ის სამკურნალო პრეპარატი, რომელიც შვიდ უმძიმეს მდგომარეობაში მყოფ პაციენტზე გამოსცადეს. შედეგად ყველა მათგანი განიკურნა., ამ ინფორიმაციაზე დაყრდნობით ავტორი ამტკიცებს,\xa0 რომ კორონავირუსი ხელოვნურად გააავრცელეს, მისი სამკურნალო პრეპარატი უკვე წინასწარ იყო შექმნილი და ახლა ფარმაცევტული კომპანიები ახალ პრეპარატად გაასაღებენ, რის სანაცავლოდაც უამრავ ფულს იშოვიან., New Front-ის ავტორის მოსაზრება კონსპირაციული და მანიპულაციურია. მართალია, ღეროვანი უჯრედებით მკურნალობა, რომელზეც სტატიის პირვანდელ წყაროშია\xa0 საუბარი უკვე წლებია გამოიყენება, covid-19-ის დასამარცხებლად ის პირველად გამოიყენეს, რაც ექსპერიმენტი იყო და მან კლინიკური ცდები ჯერ ისევ უნდა გაიაროს. ღეროვანი მკურნალობის მეთოდის არსებობა აპრიორი არ ნიშნავს, რომ კორანავირუსის პრეპარატი წინასწარ იყო შექმნილი ხელოვნურად გამოგონილი ვირუსის სამკურნალოდ. ამ ეტაპისთვის მსოფლიოში არ არის შექმნილი covid-19-ის სამკურნალო პრეპარატი და ვაქცინები სატესტო რეჟიმშია., The Jerusalem Post-ის ინფორმაციით, საუბარია\xa0 covid- 19-ით დაავადებულ ამერიკელ პაციენტზე, რომელზეც\xa0 ღეროვანი უჯრედებით\xa0 მკურნალობის მეთოდი პირველად გამოსცადეს. სტატიის თანახმად, საუბარია\xa0 არა ვაქცინაზე, არამედ მკურნალობის ექსპერიმენტულ მეთოდზე, კერძოდ,\xa0 პლაცენტას ღეროვანი უჯრედების გადანერგვით covid- 19-ის მკურნალობაზე. ისრაელის სამედიცინო კომპანია\xa0 pluristem წლებია პლაცენტას ღეროვან უჯრედებს აწარმოებს., , კომპანიის ანგარიშის თანახმად, რამდენიმე პაციენტს, რომელთაც კოორნავირუსით გამოწვეული ძალიან მძიმე მდგომარეობა ჰქონდა, პლურისტემის ღეროვანი უჯრედების მეთოდით უმკურნალეს. არსებითად, ამ უჯრედებს შეუძლიათ პოტენციურად ჩაახშონ ან გააუქმონ იმუნური სისტემის საშიში ზედმეტი გააქტიურება, რომელიც, როგორც წესი,\xa0 კორონავირუსულ პაციენტებში სიკვდილს იწვევს., , Pluristem-ის განცხადებით, ისინი მოხარული არიან შედეგების, თუმცა ეს პროგრამის საწყისი ეტაპია. კომპანიის პრეზიდენტი იაკი იანი ამბობს, რომ მეთოდის გამოცდა მალე დაიწყება და შესაძლოა ოფიციალური ნებართვა მათ მოსალოდნელზე უფრო სწრაფად მიიღონ, რის შემდეგაც, მისივე თქმით, შესაძლებელი იქნება პლაცენტას უჯრედების საშუალებით ათასობით ადამიანის სწრაფად მკურნალობა., კონსპირაციის თეორიები კორონავირუსის საწინააღმდეგო ვაქცინის არსებობის შესახებ\xa0 მთელს მსოფლიოში ვრცელდება. მაგალითად, Facebook-ის მომხმარებლები ავრცელებდნენ კორონავირუსის ვაქცინის ფოტოს და ამტკიცებდნენ, რომ ვაქცინას მოსახლეობას უმალავენ. \xa0დეზინფორმაციას 22 აპრილს\xa0 factcheck.org გამოეხმაურა და განმარტა, რომ ფოტოზე გამოსახულია Nobivac 1-Cv ვაქცინა, რომელიც ძაღლებს ძაღლის კორონავირუსისგან (canine coronavirus) 1971 წლიდან იცავს., , რა ვიცით ნიუსფრონტის შესახებ ?, registrator.ge-ის მონაცემებით, საინფორმაციო სააგენტო ნიუსფრონტი 2016 წლის 6 დეკემბერს არის რეგისტრირებული, თუმცა \xa0ქართულ მედია ბაზარზე\xa0 2019 წლის ოქტომბერში გამოჩნდა. ის რუსული კრემლისტური მედიის ქართულენოვანი ვებ-გვერდია. ვებ-გვერდის IP მისამართი რუსეთის ქალაქ როსტოვში მდებარეობს. News Front უკრაინის ტერიტორიების - დონბასის, ლუგანსკისა და ყირიმის -\xa0 დამოუკიდებლობას აღიარებს და მისი სარედაქციო პოლიტიკა კრემლის დღის წესრიგის იდენტურია. ქართულ მედია-სივრცეში კრემლისტური მედიის გამოჩენის შესახებ მითების დეტექტორის ლაბორატორია, 2019 წლის ნოებერში გამოეხმუარა., მოამზადა\xa0 თამარ ჩხიკვაძემმითების დეტექტორის ლაბორატორია
არის თუ არა ღეროვანი უჯრედებით Covid-19-ის მკურნალობა “დაგეგმილი” და კლინიკურად გამოცდილი?  | მითების დეტექტორი